นายกรัฐมนตรี ย้ำ ครม.ยังไม่มีมติใดๆ เกี่ยวกับรถไฟฟ้าสายสีส้ม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในที่ประชุมสภาผู้แทนราษฎร หลังจากที่นายยุทธพงศ์ จรัสเสถียร ส.ส.มหาสารคาม พรรคเพื่อไทย ได้อภิปรายพาดพิงนายกรัฐมนตรี ว่ารับทราบกรณีการดำเนินโครงการรถไฟฟ้าสายสีส้มหรือไม่ โดยนายกรัฐมนตรีระบุว่าการทำงานของนายกรัฐมนตรีกับคณะรัฐมนตรีนั้น มีทั้งเรื่องที่อนุมัติและเห็นชอบ ซึ่งในกรณีของโครงการรถไฟฟ้าสายสีส้มนั้น ทราบว่ามีการดำเนินการ แต่ยังไม่มีการเห็นชอบใดๆ จากที่ประชุมคณะรัฐมนตรีด้านนายศักดิ์สยาม ชิดชอบ รัฐมนตรีว่าการกระทรวงคมนาคม กล่าวถึงกรณีเดียวกัน ว่าที่ประชุมคณะรัฐมนตรี ยังไม่มีข้อสรุปใดๆ ในเรื่องนี้ มีแต่การให้กระทรวงคมนาคมและกระทรวงมหาดไทย ไปดำเนินการหาข้อยุติ